**SAJTÓKÖZLEMÉNY**

Azonnal közölhető

**A GE SZÁLLÍTHAT TURBINASZIGETEKET AZ ELSŐ TÖRÖK ATOMERŐMŰ SZÁMÁRA**

*Újabb referenciát szerzett Paks II-re a GE*

Budapest, 2017. november 22. - **A GE Steam Power Systems gyárthatja és szállíthatja a turbinaszigeteket az első török atomerőmű számára. A Büyükeceli városban épülő Akkuyu Atomerőmű 5 millió háztartás számára állít majd elő tiszta, CO2 semleges elektromos energiát. A projekt keretében a GE négy turbina-generátor szettet szállít az erőmű építéséhez. Mivel a fővállalkozó Rosatom ugyanazt a VVER 1.200 típusú atomreaktort telepíti majd az Akkuyu Atomerőműbe, mint a Paks II-be, a megbízással a GE kiemelkedő technológiai előnyre tesz szert az ARABELLE turbinatechnológia orosz reaktorokhoz történő adaptációjában.**

A turbinaszigetek berendezéseinek tervezésére és szállítására vonatkozó megbízást a Rosatom Csoport részeként működő AtomEnergoMash (AEM), valamint a General Electric (GE) vegyesvállalata, a szentpétervári székhelyű AAEM Turbine Technology LLC nyerte el. E szerződés részeként szállíthat a GE Steam Power Systems összesen négy - ARABELLE™ félfordulatú atomerőművi gőzturbinából, GIGATOP négypólusú generátorból, kondenzátorból és vákuum berendezésből álló - turbinaszigetet a török atomerőmű építéséhez. Saját szállítási terjedelmére vonatkozóan a GE teljes körű tervezési ciklust biztosít, emellett pedig ellátja az AAEM által szállítandó berendezések alap műszaki tervezési feladatait is.

Az AEM és a GE 2007-ben alapította az AAEM Turbine Technology LLC (AAEM) vegyesvállalatot, annak érdekében, hogy átfogó technológiai megoldásokat tudjon nyújtani a VVER (nyomottvizes) reaktorral épülő atomerőművek turbinaszigeteihez. Éppen ezért, az Akkuyu Erőműre vonatkozó szerződés jelentős mérföldkő mind az AAEM vegyesvállalat, mind pedig annak tulajdonosai, a GE és az AEM számára.

„*Az első török atomerőmű megépítésben való részvétel kiemelt fontossággal és történelmi jelentőséggel bír számunkra és partnerünk, az AEM számára*” – mondta Andreas Lusch, a Paks II. turbináinak szállítására is pályázó GE’s Steam Power Systems ügyvezető igazgatója. „*Az új erőmű, kiforrott ArabelleTM nukleáris gőzturbina technológiánk segítségével látja majd el a török fogyasztókat CO2 semleges energiával*” – tette hozzá.

„*A GE-vel folytatott sikeres együttműködésnek köszönhetően Törökország első atomerőművét a legszigorúbb megbízhatósági és üzembiztonsági követelményeknek megfelelő, korszerű és hatékony berendezésekkel tudjuk ellátni*” – mondta Andrey Nikipilov, az AEM ügyvezető igazgatója.

A világon működő atomerőművi blokkok több mint 50%-ában GE gyártmányú gőzturbina üzemel, amelyek teljes beépített áramtermelő kapacitása meghaladja a 200 GW-ot. Az ARABELLE technológia 60 év műszaki és technológiai fejlesztéseinek eredményét ötvözi. E technológiával épültek az elmúlt 10 év során a világ négy legnagyobb teljesítményű atomerőműveinek turbinái is, amelyek 99,96%-os rendelkezésre állási szint mellett 2%-kal nagyobb kimenő teljesítményt nyújtanak a hagyományos turbina konfigurációkkal szemben. Ez azt jelenti, hogy a berendezés megtermeli saját költségét az élettartama során.

Az akkuyu-i erőmű lesz Törökország első atomerőműve. A létesítmény a Paks II-höz hasonlóan 1200 MW-os blokkokkal üzemel majd, de nem 2, hanem összesen 4 blokkból áll majd, így 4800 MW áramtermelő kapacitással fog rendelkezni.

Az erőmű első blokkját várhatóan 2023-ban helyezik üzembe, a további egységek pedig 2026-ig folyamatosan, évente kezdik meg az áramtermelést. Az erőmű tulajdonosa és üzemeltetője a RUSATOM Energy International által vezetett vegyesvállalat, az Akkuyu Nuclear AS lesz.

**Further information:**

|  |  |
| --- | --- |
| **Attila Piskóti / Tölgyi Kriszta**  Premier Next Communications  Tel: +36 1/483-1860, +36 30/915-9002  E-mail: [sajto@premiercom.hu](mailto:sajto@premiercom.hu) | **Edit Galli**  GE Hungary  Tel.: +36 1/237-6812; +36 70/436-9979  E-mail: [edit.galli@ge.com](file:///C:\Users\piskoti\AppData\Local\Microsoft\Windows\Temporary%20Internet%20Files\Content.Outlook\Y0QLFQM9\edit.galli@ge.com) |

**A GE-ről**

GE (NYSE: GE) a világ vezető digitális iparvállalata, mely egymással összekapcsolt, rugalmasan reagálni képes, prediktív szoftveralapú gépek és megoldások révén átalakítja az ipart. A cég a „GE Store” elnevezésű globális tudásközpontra épülve működik, amelyen keresztül az egyes üzletágak megosztják és elérhetővé teszik egymás számára az általuk alkalmazott technológiát, struktúrát és szakértelmet, valamint a piacokat. Minden találmány táptalajul szolgál a további innovációk létrehozásához és azok gyakorlati alkalmazásához az ipari szektorokban. Szakembergárdája, szolgáltatásai, technológiai megoldásai és széleskörű jelenléte jóvoltából a GE jól beszéli az ipar nyelvét, ennek köszönhetően ügyfelei is jobb eredményeket érhetnek el.[www.ge.com](http://www.ge.com)

**A GE Power-ről**

A GE Power kimagasló szakértelmével világelső az energiatermelésben, ezáltal segítve ügyfeleit abban, hogy az üzemanyagok széles választéka révén jusson energiához. A digitalis erőművel, a világ legnagyobb és leghatékonyabb gázturbinájával, felújító és szervíz megoldásokkal, valamint az adatelemző szoftverekkel alakítjuk át az energia ipart. Innovatív technológiáink és digitális megoldásaink biztosítják a megfizethető, megbízható, elérhető és fenntartható áramellátást.

További információkért, kérjük, látogasson el vállalatunk weboldalára a [www.gepower.com](http://www.gepower.com/) címen. Kövesse a GE Power vállalatot Twitteren ([@GE\_Power](http://www.twitter.com/GE_Power)) és a [LinkedIn](https://www.linkedin.com/company-beta/1021/) portálon (GE Power).